CELEX: 32013R0119
Language: fi
Date: 2013-02-11 00:00:00
Title: Komission asetus (EU) N:o 119/2013, annettu 11 päivänä helmikuuta 2013 , yhdenmukaistetuista kuluttajahintaindekseistä: YKHI:en alaindeksien ilmoittaminen ja levittäminen annetun asetuksen (EY) N:o 2214/96 muuttamisesta kiinteäveroisen yhdenmukaistetun kuluttajahintaindeksin käyttöönoton osalta  ETA:n kannalta merkityksellinen teksti

12.2.2013   
            
            
               FI
            
            
               Euroopan unionin virallinen lehti
            
            
               L 41/1
            
         
      KOMISSION ASETUS (EU) N:o 119/2013,
   annettu 11 päivänä helmikuuta 2013,
   yhdenmukaistetuista kuluttajahintaindekseistä: YKHI:en alaindeksien ilmoittaminen ja levittäminen annetun asetuksen (EY) N:o 2214/96 muuttamisesta kiinteäveroisen yhdenmukaistetun kuluttajahintaindeksin käyttöönoton osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhdenmukaistetuista kuluttajahintaindekseistä 23 päivänä lokakuuta 1995 annetun neuvoston asetuksen (EY) N:o 2494/95 (1) ja erityisesti sen 4 artiklan kolmannen kohdan ja 5 artiklan 3 kohdan,
   ottaa huomioon Euroopan keskuspankin lausunnon (2)
   
   sekä katsoo seuraavaa:
   
               (1)
            
            
               Asetuksen (EY) N:o 2494/95 5 artiklan 1 kohdan b alakohdan mukaisesti jäsenvaltioiden on tuotettava yhdenmukaistetut kuluttajahintaindeksit (YKHI).
            
         
               (2)
            
            
               Komission asetuksella (EY) N:o 2214/96 (3) vahvistetaan YKHI:n alaindeksit, jotka jäsenvaltioiden on tuotettava ja ilmoitettava komissiolle (Eurostat), joka levittää niitä.
            
         
               (3)
            
            
               Jotta voidaan analysoida inflaatiota ja arvioida lähentymistä jäsenvaltioissa, on tarpeen kerätä tietoa veromuutosten vaikutuksista inflaatioasteeseen. Tämän vuoksi yhdenmukaistetut kuluttajahintaindeksit olisi sen sijaan, että ne lasketaan yksinomaan havaittujen hintojen perusteella, laskettava myös kiinteän verokannan perusteella kiinteäveroisen yhdenmukaistetun kuluttajahintaindeksin avulla (kiinteäveroinen YKHI).
            
         
               (4)
            
            
               Jotta kaikista jäsenvaltioista saataisiin luotettavia ja vertailtavissa olevia tietoja, olisi luotava yhteinen menetelmä kiinteäveroisen YKHI:n laatimiseksi, ja sitä olisi ylläpidettävä.
            
         
               (5)
            
            
               Kustannustehokkuusperiaate on otettu huomioon asetuksen (EY) N:o 2494/95 13 artiklan mukaisesti.
            
         
               (6)
            
            
               Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 2214/96 seuraavasti:
   
               1)
            
            
               Lisätään 2 artiklaan alakohta seuraavasti:
               ” ’Kiinteäveroisilla yhdenmukaistetuilla kuluttajahintaindekseillä’ tarkoitetaan indeksejä, joilla mitataan muutoksia kuluttajahinnoissa ilman tuotteiden veromuutosten vaikutusta samalla ajanjaksolla.”
            
         
               2)
            
            
               Korvataan 3 artikla seuraavasti:
               ”3 artikla
               Alaindeksien tuottaminen ja ilmoittaminen
               1.   Jäsenvaltioiden on tuotettava ja toimitettava komissiolle (Eurostat) kuukausittain kaikki alaindeksit (liite I), jotka ovat painoarvoltaan enemmän kuin yksi tuhannesosa YKHI:n kattamasta kokonaiskulutuksesta. Joka vuoden tammikuun indeksin yhteydessä jäsenvaltioiden on toimitettava komissiolle (Eurostat) vastaavat painotuksia koskevat tiedot.
               2.   Jäsenvaltioiden on lisäksi tuotettava ja toimitettava komissiolle (Eurostat) kuukausittain samat alaindeksit kiinteän verokannan mukaan laskettuina (YKHI kiintein veroin). Komissio (Eurostat) laatii tiiviissä yhteistyössä jäsenvaltioiden kanssa ohjeet yhteisiksi menettelyiksi kiinteäveroisen YKHI:n ja alaindeksien laskemiseen. Asianmukaisesti perustelluissa tapauksissa komissio (Eurostat) päivittää vertailumenetelmän Euroopan tilastojärjestelmää käsittelevän komitean hyväksymiä menettelyjä noudattaen.
               3.   Indeksit tuotetaan komission (Eurostat) määrittelemien tietojen ja metatietojen laatimisstandardien ja -menettelyjen mukaisesti.”
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan tammikuun 2013 indeksistä lähtien.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä helmikuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
         
      
   
   
      (1)  EYVL L 257, 27.10.1995, s. 1.
   
      (2)  Lausuntoa ei ole vielä julkaistu Euroopan unionin virallisessa lehdessä.
   
      (3)  EYVL L 296, 21.11.1996, s. 8.